== Tunø Fyr ==
[[Tunø Fyr]] blev indrettet 1801 i Tunø kirkes tårn. Ideen til indretning af et fyr i kirketårnet tilskrives grundlæggeren af [[Det Kongelige danske Søkortarkiv]] [[Poul de Løvenørn (søofficer)|Poul de Løvenørn]] (1751-1826), som under en tjenesterejse i 1798 blev præsenteret for ønsket om et fyr på Tunø. 1801 blev det 11 meter høje kirketårn indrettet som lampefyr. 1846 blev der installeret et et linseapparat. I forbindelse med ændringen til vinkelfyr i 1906 blev tårnet forhøjet med ca. 7 meter. I 1921 fik fyret installeret blaugasbrænder og til hjælp for fiskerierhvervet fik fyret i 1923 indlagt en hvid vinkel, der angav sejlretningen til Tunø havn. Fyret er også i nutiden i drift.
Naturbeskyttelse